CELEX: 62008CA0036
Language: el
Date: 2008-10-02 00:00:00
Title: Υπόθεση C-36/08: Απόφαση του Δικαστηρίου (έκτο τμήμα) της 2ας Οκτωβρίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας (Παράβαση κράτους μέλους — Οδηγία 93/16/ΕΟΚ — Ειδική εκπαίδευση για την άσκηση γενικής ιατρικής — Μη ορθή μεταφορά στο εσωτερικό δίκαιο)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/12
            
         Απόφαση του Δικαστηρίου (έκτο τμήμα) της 2ας Οκτωβρίου 2008 — Επιτροπή των Ευρωπαϊκών Κοινοτήτων κατά Ελληνικής Δημοκρατίας
   (Υπόθεση C-36/08) (1)
   
   (Παράβαση κράτους μέλους - Οδηγία 93/16/ΕΟΚ - Ειδική εκπαίδευση για την άσκηση γενικής ιατρικής - Μη ορθή μεταφορά στο εσωτερικό δίκαιο)
   (2008/C 301/23)
   Γλώσσα διαδικασίας: η ελληνική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: Γ. Ζαββός και H. Støvlbæk)
   
      Καθής: Ελληνική Δημοκρατία (εκπρόσωπος: Ε. Σκανδάλου)
   Αντικείμενο
   Παράλειψη κράτους μέλους — Παράβαση των άρθρων 30, 31 και 36 της οδηγίας 93/16/ΕΟΚ του Συμβουλίου, της 5ης Απριλίου 1993, για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους (ΕΕ L 165, σ. 1) — Ειδική εκπαίδευση που απαιτείται προς άσκηση της γενικής ιατρικής
   Διατακτικό
   Το Δικαστήριο αποφασίζει:
   
               1)
            
            
               Η Ελληνική Δημοκρατία, εκδίδοντας και διατηρώντας σε ισχύ κανόνες όπως αυτοί του άρθρου 29, παράγραφοι δ.1 και δ.2, του νόμου 3209/03, οι οποίοι αντιβαίνουν στα άρθρα 30, 31 και 36 της οδηγίας 93/16/ΕΟΚ του Συμβουλίου, της 5ης Απριλίου 1993, για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους, όπως έχει τροποποιηθεί από την οδηγία 2001/19/ΕΚ του Ευρωπαϊκού Κοινοβουλίου και του Συμβουλίου, της 14ης Μαΐου 2001, παρέβη τις υποχρεώσεις που υπέχει από τα εν λόγω άρθρα 30, 31 και 36.
            
         
               2)
            
            
               Απορρίπτει κατά τα λοιπά την προσφυγή.
            
         
               3)
            
            
               Καταδικάζει την Ελληνική Δημοκρατία στα δικαστικά έξοδα.
            
         
      (1)  ΕΕ C 92 της 12.4.2008.